বঙাইগাঁৱত অগপ দলৰ জ্যেষ্ঠ নেতা তথা স্থানীয় বিধায়ক, বৰ্তমান মিত্ৰজোঁট চৰকাৰৰ মন্ত্ৰী ফণীভূষণ চৌধুৰীয়ে আঞ্চলিকতাবাদৰ ভেটি হিচাবে নিজ সমষ্টিক ধৰি ৰাখিবলৈ সক্ষম হৈছে৷ পঞ্চায়ত নিৰ্বাচনত জিলাৰ নিজ সমষ্টিৰ লগতে জিলাখনত অগপ দলৰ গৰিষ্ঠসংখ্যক প্ৰাৰ্থী বিজয়ী হোৱাই সেই কথা প্ৰমাণ কৰে৷ এক কথাত বঙাইগাঁৱত অগপৰ দুৰ্গ অক্ষুণ্ণ হৈয়ে আছে ৷ পঞ্চায়ত নিৰ্বাচনৰ চূড়ান্ত ফল অনুসৰি বঙাইগাঁও মহকুমাৰ অন্তৰ্গত ১৬খন গাঁও পঞ্চায়তৰ সভাপতি পদৰ আসনৰ ভিতৰত ১৪খন গাঁও পঞ্চায়তৰ সভাপতি পদৰ আসন অগপ দলে লাভ কৰে।
বঙাইগাঁৱত অগপৰ দুৰ্গ অক্ষুণ্ণ, ফণীভূষণে ধৰি ৰাখিছে আঞ্চলিকতাবাদ